Цыганкоў: Ведаеце, гэтая алярмісцкая лёгіка, алярмісцкая рыторыка заўсёды выгадная. Калі нешта кепскае адбываецца, то людзі, якія гэта прагназавалі, кажуць — а мы ж гаварылі. А калі гэтага не адбылося, то яны могуць сказаць, што гэта дзякуючы нам не адбылося, дзякуючы нашым прагнозам, нашаму ажыятажу, які мы ўзьнялі, дзякуючы тым аналітычным запіскам, якія мы пісалі. То бок гэта бяспройгрышная пазыцыя.